# ***Csanytelek Község Önkormányzata Jegyzőjétől***





***6647 Csanytelek, Volentér János tér 2.***

## ***🖀: 63/578-512, 06/20/3142365 Email: jegyzo@csanytelek.hu***

CS/210-10/2025.

**E l ő t e r j e s z t é s**

**Csanytelek Község Önkormányzata Képviselő-testülete 2025. szeptemberi ülésére**

**Tárgy:** *A személyes gondoskodást nyújtó szociális ellátásokról, azok igénybevételéről, valamint a fizetendő intézményi térítési díjakról szóló 1/2025. (I. 31.) önkormányzati rendelet módosítása*

**Tisztelt Képviselő-testület!**

Tájékoztatom Önöket arról, hogy idén augusztus hónap végén lezárult a Társulás fenntartásában lévő 3 szociális intézmény hatósága ellenőrzése, amely feltárt olyan kisebb súlyú hibát, melyet 2025. október 31. napjáig orvosolni kell, egyrészt az adott szociális intézmény vezetőjének, másrészt mint a szociális intézmények fenntartójának, harmadrészt mint a Társulás székhely települése számára adott önkormányzati rendelet alkotása jogával felruházott szervezetnek.

Részletezve: az *Esély Szociális Alapellátási Központ Vezetőjének* feladatellátása során olyan munkáltatói intézkedéseket kellett megoldania, amely nem jogsértésen, hanem adminisztratív okokra volt visszavezethető.

Mindhárom Társulásban fenntartott szociális intézmény esetén felmerült a tárgyi önkormányzati rendelet mellékleteiben szereplő intézményi térítési díjak megállapítása körüli eltérés, melyet az önkormányzati rendelet módosításával lehet kiküszöbölni, a nappali ellátás, a házi segítségnyújtás és az étkeztetés díjaira vonatkoztatva.

Konkrétan: az *Esély Szociális Alapellátási Központ* számára előírt intézményi térítési díjak összege több helyen is kerekítési szabályok mellőzésével készült, ezért azon a vonatkozó központi jogszabályokban foglaltaknak megfeleltetett módon kell változtatni, konkrétan a 29/1993. (II. 17.) Korm. rendelet 3. § (14 bekezdés szerint.

Az *Esély Szociális Alapellátási Központ, a* *Gondozási Központ Rózsafüzér Szociális Otthon* és a *Remény Szociális Alapszolgáltató Központ* által alkalmazott, a tárgyi önkormányzati rendelet vonatkozó melléklete szerinti kétrészre osztott *házi segítségnyújtás igénybe-vétele után felszámított díjtételét nem külön-külön, hanem egysoros összegben kell gondozási órában meghatározni,* a 29/1993. (II. 17.) Korm. rendelet 3. § (1) bekezdés b) pontja szerint eljárva.

Emlékeztetem Önöket a Csongrád Városi Önkormányzat Képviselő-testülete 138/2025. (VI. 26.) önkormányzati határozata szerinti döntésére, miszerint az általa 2007. április 21. napjával alapított szociális intézményét, jelesül a *Piroskavárosi Szociális Család- és Gyermekjóléti Intézményét, annak Telephelyét a Család- és Gyermekjóléti Központ és Szolgálatot (a továbbiakban: Intézmény) Társulásba adja 2026. január 1. napjával.*

Visszautalok a Társulás Társulási Tanácsa által határozatba foglalt és a Társulás Társulási Megállapodásába rögzített *intézmény fenntartási jog átvételére,* amely megalapozza ennek a ténynek minden Társulási dokumentumban való megjelenítése kötelezettségét. A tárgyi önkormányzati rendelet kiegészítése sem maradhat el, hiszen nem csak jogi szempontból, hanem gazdálkodási szempontból sem közömbös az önkormányzati rendeletben az Intézmény -önköltségszámításon alapuló- intézményi térítési díjtételének az adott mellékletekben a többi szociális intézményhez viszonyított megjelenítése.

**Tisztelt Képviselő-testület!**

Az előterjesztéshez csatolt egységes szerkezetű tárgyi önkormányzati rendelet-tervezet az Szt. fent idézett felhatalmazása szerinti *tartalmi* szabályozásoknak, továbbá a Jat. és annak végrehajtására kiadott IRM rendeletben foglalt előírásoknak *formai szempontból* is *megfelel*.

Ezen önkormányzati rendelet alkotásával, mellékletek kivételével 2026. január 1. napjával való hatályba léptetésével lehetővé válik a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 8a. pontjában szabályozott *szociális ellátás* önkormányzati kötelező feladat- és hatáskör gyakorlása.

**Tisztelt Képviselő-testület!**

Tájékoztatom Önöket arról, hogy a Társulás székhely település jegyzőjeként eleget tettem mint a vonatkozó hatályos jogszabály előkészítője a Jat. 17. §-ában előírt *előzetes hatásvizsgálat* készítési és a Jat. 18. §-ában szabályozott *indokolási kötelezettségnek*, melyet az önkormányzati rendelet-tervezet elengedhetetlen részeként ezen előterjesztéshez mellékelek.

Az önkormányzati rendelet-tervezet megismerhetősége az önkormányzati rendelet-tervezet hirdetményben való közzétételével biztosított volt, iránta érdeklődés nem mutatkozott, így annak változtatására nincs ok. Az önkormányzati rendelet a székhely település önkormányzata honlapján és a nemzeti jogszabálytárban elérhető, a községi könyvtárban és a hivatalban megtekinthető, a település lakossága a havonta megjelenő helyi lapban, a Csanyi Hírmondóban kap jegyzői tájékoztatást a rendelet hatályba lépéséről, annak tartalmáról.

Indítványozom a tárgyi előterjesztés és ahhoz csatolt mellékletekben foglaltak megvitatását, változtatás nélküli elfogadását, az előzetes véleményét határozatba foglaló *Ügyrendi Bizottság, a Pénzügyi Ellenőrző, Foglalkoztatáspolitikai és Településfejlesztési Bizottság* előzetese támogató véleményefigyelembe-vételét és az önkormányzati rendelet-tervezetből *önkormányzati rendelet megalkotását.*

A tárgyi önkormányzati rendelet-tervezet készítési jogát az önkormányzat szervezeti és működési szabályzatáról szóló 14/2015. (XI. 27.) önkormányzati rendelet 19. § (1) bekezdés d) pontja írja elő, a Bizottságok előzetes véleményezési kötelezettségét pedig a 19. § (3) bekezdése mondja ki, továbbá a Társulás Társulási Megállapodása, amely a Társulás székhely települése számára ír elő jogot és kötelezettséget az adott tárgyban önkormányzati rendelet alkotására.

A Társulás székhelye 2026. január 1. napjával megváltozik Csongrád Városára, így a jogalkotás joga ettől az időponttól Csongrád Városi Önkormányzat Képviselő-testületét illeti meg. Ahhoz, hogy folytatólagos legyen a tárgyi önkormányzati rendeletben írtak végrehajtása és ne szakadjon meg az intézményi térítési díj beszedése joga, *az új székhely település testületének új önkormányzati rendeletet kell alkotnia a tárgyban, melynek hatálybalépése napjával Csanytelek Község Önkormányzata Képviselő-testülete tárgyi önkormányzati rendelete hatályát veszti*. Az eddigi több mint 10 éves gyakorlat szerint az akként megy végbe, hogy a Társulás Társulási Tanácsa felkéri a Társulás székhely települése testületét (Csongrád város) tárgyi önkormányzati rendelet alkotására, melynek alapja a Társulás fenntartásában lévő 4 szociális intézmény intézményi térítési díj megállapítására irányuló önköltségszámítása, amely megmutatja, hogy van-e jogalap a térítési díj emelésére, mennyi az intézmény önköltsége, mennyi kell legyen az önkormányzati támogatás, kedvezményt kell-e nyújtani az önkormányzat adott évi költségvetéséből, hogy reális legyen a szociális ellátás igénybe-vétele után felszámított térítési díj összege. Ekkor a Társulás Feladatellátó jegyzője által elindul a Tagönkormányzatok és az illetékes Bizottság előzetes véleményezési eljárása, majd mindezek alapján a jogosított Képviselő-testület (Csongrád) önkormányzati rendelet alkotása, amely így jövőre április 1. napjával léphessen hatályba. Az erre vonatkozó rendelkezése külön pontban, a 8. §-ban jelölt átmeneti rendelkezések között jelenik meg.

Indítványozom a tárgyi előterjesztés és határozati javaslata megvitatását és változtatás nélküli elfogadását és az önkormányzati rendelet mellékletei közül az 1-5. melléklet 2025. október 1. napjával, e rendelet és annak 6.-7. mellékletek pedig 2026. január 1. napjával való hatályba léptetését.

C s a n y t e l e k, 2025. augusztus 29.

Tisztelettel:

.........................................................

Kató Pálné feladatellátó jegyző