***Csanytelek Község Önkormányzata Jegyzőjétől***





***🖂 6647. Csanytelek, Volentér János tér 2.sz.***

***🕿 63/578-510; 63/578-512; 63/578-513; fax: 63/578-517; jegyzo@csanytelek.hu***

CS/210-11/2025.

**Á l t a l á n o s i n d o k o l á s**

**a személyes gondoskodást nyújtó szociális ellátásokról, azok igénybevételéről, valamint a fizetendő intézményi térítési díjakról szóló 1/2025. (I. 31.) önkormányzati rendelet módosításáról szóló előterjesztéséhez**

Az Alsó- Tisza-menti Önkormányzati Társulás Társulási Megállapodása értelmében (a jogalkotásról szóló 2010. évi CXXX. törvény 5. § (8) bekezdése felhatalmazó rendelkezését alkalmazva) székhely településként Csanytelek Község Önkormányzata Képviselő-testülete vált jogosulttá 2013. július 01. napjától (többek között) a tárgyban önkormányzati rendelet alkotására.

Az önkormányzat szervezeti és működési szabályzata 19. § (1) bekezdés d) pontjában önkormányzati rendelet alkotásának kezdeményezési jogára hivatkozva és a Jat. 17.- 19. §-aiban a jegyző jogszabály előkészítése keretében végzendő tevékenységének eleget-téve készítettem el tárgyi rendelet-tervezetet, a Jat. végrehajtására kiadott, a jogszabályszerkesztéséről szóló 61/2009. (XII. 14.) IRM rendeletben (a továbbiakban: IRM rendelet) foglaltakat is alkalmazva.

A tárgyi önkormányzati rendelet-tervezet megismerhetősége a rendelet-tervezet hirdetményben való közzétételével biztosított volt, iránta a település lakossága köréből érdeklődés nem mutatkozott.

Az önkormányzati rendelet az önkormányzat honlapján és a Nemzeti Jogszabálytárban elérhető, a községi könyvtárban és a hivatalban megtekinthető. A település lakossága a helyi lapban a Csanyi Hírmondóban kap jegyzői tájékoztatást az önkormányzati rendelet hatályba lépéséről.

A Magyar Közlöny kiadásáról, valamint a jogszabály kihirdetése során történő és a közjogi szervezetszabályozó eszköz közzététele során történő megjelöléséről szóló 5/2019. (III. 13.) IM rendelet 21. § (2) bekezdés a) pontjában szabályozott rendelkezés értelmében: *önkormányzati rendelethez tartozó indokolást* *nem kell közzétenni, ha annak a társadalmi, gazdasági, költségvetési hatása, környezeti és egészségi következménye, adminisztratív terhe nem kimutatható.* ***A tárgyi indokolás közzétételét indokoltnak tartom,*** mert a rendelet módosítása bővíti a szociális szolgáltatást ellátó intézmények körét, így a változást a települések lakossága és az újonnan 2026. január 1. napjától belépő szociális intézmény mindennapi feladatellátása során érvényesülhet majd.

**R é s z l e t e s i n d o k o l á s**

**a Preambulum részhez**

A rendelet-tervezet bevezető-része helyébe lépő 4 részre osztott preambulum (1) bekezdését a jogszabály kiadása célját, majd a következő bekezdésben *azon jogszabályi helyek megjelölését* tartalmazza, amelyek az önkormányzat képviselő-testülete számára a *jogalkotás törvényi kellékeként tárgykörben* egyrészt *felhatalmazást ad* (a szociális igazgatásról és szociális ellátásokról szóló 1993. évi III. törvény 132. § (4) bekezdés d) pontja) a *önkormányzati rendelet megalkotására, származékos jogalkotói hatáskör* feltüntetését az *önkormányzat feladatkörét meghatározó szabályokat* az (Mötv. 13. § (1) bekezdés 8a. pontja, a jogalkotásról szóló 2010. évi CXXX. törvény 5. § (5) bekezdése szerinti feladatkörében eljárva, a (3) bekezdés pedig Csongrád Városi Önkormányzat Képviselő-testülete, Felgyő Községi Önkormányzata Képviselő-testülete, Tömörkény Községi Önkormányzat Képviselő-testülete *hozzájárulását,* továbbá az Ügyrendi Bizottság és a Pénzügyi Ellenőrző, Foglalkoztatáspolitikai és Településfejlesztési Bizottság által az önkormányzat szervezeti és működési szabályzatéról szóló 14/2015. (XI. 27.) önkormányzati rendelete 23. § (4) bekezdés b) pontja és 24. § (2) bekezdés e) pontja szerint feljogosított *véleményének kikérését* foglalja magába.

1. **§**

Az alaprendelet (1/2025. (I. 31.) önkormányzati rendelet) kiegészült az új szociális intézmény nevesítésével, a Piroskavárosi Szociális Család- és Gyermekjóléti Intézmény és annak telephelyén nyújtott alapszolgáltatásokkal.

1. **§**

Az alaprendelet *2. § (5) bekezdéssel való kiegészítését tartalmazza,* amely szintén az új szociális intézmény megnevesítését szolgálja.

1. **§**

Az alaprendelet 3. §- a helyébe e rendelettel (2) bekezdéssel való kiegészítéssel és a bekezdés nélküli szöveg (1) bekezdésbe foglalásával alakul át, miszerint az új szociális intézmény telephelyén (Csongrád, Kossuth tér 7. sz.) működtetett *Család- és Gyermekjóléti Központ és Szolgálat* is feladatellátóként jelenik meg.

1. **§**

Az alaprendelet 12. § (1) bekezdésében a rendelet mellékleteinek száma 1-10. mellékletre módosul és a (2) bekezdése a (6) bekezdés helyébe lép, amely az új szociális intézmény működési területén az intézményi térítési díj beszedése módját határozza meg, ami kiegészíti az alaprendeletet, továbbá a (3) bekezdéssel módosítja a (7) bekezdés lakossági tájékoztatást szolgáló elérhetőséget.

1. **§**

Az alaprendelet 13. § (2) bekezdése kiegészül e rendelet-tervezet szerint h) ponttal, amely az új szociális intézmény képviselőjének ad lehetőséget az érdekképviseletre.

1. **§**

Az alaprendelethez csatolt 1-4. és 6. mellékletek helyébe a tárgyi rendelet-tervezet 1-5. melléklete lép azzal, hogy annak hatálya 2025. október 1. napján kezdődik.

1. **§**

Az alaprendelet kiegészül az e rendelet-tervezethez 6.-7. mellékletként csatolt táblázatba foglalt új intézményre vonatkozó intézményi térítési díjjal, amely az alaprendelet 9.-10. mellékleteként jelenik meg és 2026. január 1. napjával lép hatályba azzal, hogy a tárgyi önkormányzati rendelet annak hatályba lépését követő nappal hatályát veszti, mivel az beépül az alaprendeletbe.

1. **§**

Átmeneti rendelkezésként jelenik meg a tárgyban kiadott előterjesztésben részletezett eljárásrend a Társulás régi és új székhely települése képviselő-testülete jogalkotása eljárásrendje, amely a jogalkalmazás folyamatosságát szolgálja.

1. **§**

A tárgyi önkormányzati rendelet-tervezet *hatályba léptető rendelkezése* az IRM rendeletben szabályozott módon tartalmazza *az önkormányzati rendelet hatályba* *léptetése időpontját és a hatályba lépésre utaló szöveget.*  A jogszabály kihirdetése és hatályba léptetése között kellő idő áll rendelkezésre, mivel az önkormányzati rendelet végrehajtása felkészülést nem igényel az érintettek számára. E rendelet-tervezet hirdetményben való közzététele biztosított volt, iránta a település lakossága részéről érdeklődés nem mutatkozott. *A tárgyi önkormányzati rendelet hatályba léptetése feltételhez nem kötött,* határozott időpontot a jogelvekhez és a hatósági eljárási határidőkhöz való igazodása indokolja. Az önkormányzati rendelet az önkormányzat honlapján és a Nemzeti Jogszabálytárban elérhető, a községi könyvtárban és a hivatalban megtekinthető. A település lakossága a helyi lapban, a Csanyi Hírmondóban kap jegyzői tájékoztatást az önkormányzati rendelet hatályba lépéséről. A záró rendelkezések között kapott helyet az *önkormányzati* *rendelet aláírására jogosítottak neve és tisztsége, a záradék szövege, amely az önkormányzati rendelet kihirdetése időpontját az önkormányzat szervezeti és működési szabályzatában meghatározott formátumban tartalmazza.*

C s a n y t e l e k, 2025. augusztus 29.

.........................................................

Kató Pálné jegyző